
SERVICIUL IMPOZITE SI TAXE PERSOANE JURIDICE I 

 NR. SC2010-001881/16.02.2010                                                                                                                 

                                                                                                                  APROBAT

                                                                                                PRIMAR 

                                                                                          DR. ING. GHEORGHE CIUHANDU
Referat
privind acordarea scutirii de la plata impozitului pe cladiri aferent cladirii situate in Timisoara str. Ana Ipatescu nr. 54 datorat bugetului local al Municipiului Timisoara pentru anul fiscal 2010, Asociatiei „Societatea Romana Speranta”

In data de 26.01.2010, Asociatia „Societatea Romana Speranta”, cu sediul in Timisoara str. Fagului nr. 17, CIF 5189238, depune cererea inregistrata sub nr. SC2010-001881/26.01.2010, prin care solicita in baza art. 250 alin.(1) pct. 19 din Legea 571/2003 privind Codul fiscal, acordarea scutirii de la plata impozitului pe cladiri aferent anului 2010, datorat bugetului local al municipiului Timisoara pentru cladirea situata in Timisoara str. Anton Ipatescu nr. 54,  proprietate a asocitiei. 
Conform prevederilor art.250 alin.(1) pct.19 din Legea nr. 571/2003 privind Codul fiscal, nu se datoreaza impozit, prin efectul legii, pentru cladirile utilizate pentru activitati social umanitare, de catre asociatii, fundatii si culte, potrivit hotararii consiliului local. Astfel, potrivit art. 250 alin. (1) pct. 19 din Lege nr. 571/2003, pentru acordarea scutirii de la plata impozitului pe cladiri,  trebuie indeplinite cumulativ conditiile instituite prin acest articol, respectiv: cladirile sa fie utilizate de catre asociatii, fundatii sau culte; cladirile sa fie utilizate pentru activitati social umanitare. 

Potrivit Statutului Asociatiei „Societatea Romana Speranta”, autentificat prin incheierea nr. 313/29. 01.2001:
· art. 3 “Societatea Romana Speranta este o asociatie cu personalitate juridica pe care a dobandit-o prin sentinta civila nr. 333 din 14 iunie 1990 a Judecatoriei Timisoara (dos. nr. 351/PJ/1990), este neguvernamentala si nesubordonata vreunei orientari politice.”

· art. 4 “Societatea are scop caritativ, nepatrimonial si nu distribuie profit. Asociatia a fost construita si este formata din familiile care au in componenta persoane cu handicap mental si polihandicap si urmareste promovarea intereselor acestor persoane prin actiunile inscrise in obiectul sau de activitate.”
· art. 5 „obiectul de activitate al asociatiei este format din urmatoarele:

a) sprijinirea si promovarea intereselor persoanelor cu handicap mental si polihandicap si ajutorarea familiilor lor;

b) elaborarea, sustinerea si aplicarea unor proiecte menite sa asigure cresterea calitatii vietii persoanelor aratate la alitera a);

c) elaborarea de propuneri, sprijinirea si influentarea adoptarii unei legislatii in favoarea persoanelor cu handicap mental si polihandicap mintal si familiilor acestora;

d) stimularea integrarii in societate a persoanelor cu handicap mental cultivarea formelor specifice de educatie si reabilitare prin organizarea unor modalitati specifice de deprindere a unor meserii corespunzatoare posibilitatilor fizice si intelectuale ale persoanelor cu handicap si prin activitati de loisire. In aceste actiuni, societatea va fi sprijinita de specialisti (medici, psihologi, logopezi, profesori);
(...)

Pentru realizarea acestor deziderente, societatea:
a) va sprijini si promova  infiintarea serviciilor necesare (centre de abilitare, gradinite, scoli, centre de zi, ateliere de munca protejate, case pentru sedere pe termen scurt, case de vacanta, case de inlocuire a familiei, locuinte protejate si altele) pentru promovarea si ingrijirea persoanelor cu handicap mental si polihandicap, colaborand cu institutiile guvernamentale centrale si locale specializate, cu alte organizatii  guvernamentale romanesti si straine;

b) va sustine dreptul la invatatura, calificare, la munca si de a participa la activitari culturale ale persoanelor cu handicap, dupa posibilitatile lor, militand pentru integrarea educationala, culturala si sociala a acestora;

c) va milita pentru organizarea unor unitati de stimulare, recuperare si terapie ocupationala in zone si cartiere apropriate de domiciliul persoanelor cu handicap;
d) va oferii acestor persoane orice fel de indrumare si ajutor;

e) va intretine relatii de colaborare cu asociatiile, fundatiile, federatiile si alte asemenea organisme cu scop similar din tara si strainatate;

f) va efectua publicitate intensiva si cuprinzatoare pentru cunoasterea problemelor persoanelor cu handicap de catre opinia publica si autoritatile romanesti si pentru sensibilizarea acestora in scopul adoptarii solutiilor necesare;
g) va edita buletine informative, reviste si alte publicatii potrivit scopurilor sale;

h) poate infiinta sau participa la infiintarea unor fundatii caritative.” 
Potrivit declaratiei pe proprie raspundere a reprezentantului asociatiei „Societatea Romana Speranta” – in imobilul situat in Timisoara str. Ana Ipatescu nr. 54, se desfasoara ativitati scociale, respectiv in cadrul imobilului functioneaza centrul respite/centrul de criza pentru copii cu handicap mental din Timisoara, centru acreditat de catre Comisia de acreditare a furnizorilor de servicii sociale a judetului Timis. 
In vederea verificarii indeplinirii conditiei de acordare a scutirii de la plata impozitului pe cladiri pe anul 2010  aferent cladirii situate in Timisoara, str. Ana Ipatescu nr. 54, conditie prevazuta de art. 250 alin.1 pct. 19 din Legea nr.571/2003 privind Codul fiscal,  constand in utilizarea cladirii pentru activitati social umanitare, in data de 11.02.2010, organul fiscal a  efectuat o cercetare la fata locului, respectiv la cladirea situata in Timisoara, str. Ana Ipatescu nr. 54, intocmind in acest sens Procesul- Verbal incheiat la data de 11.02.2010. 

Potrivit Procesului-Verbal incheiat la data de 11.02.2010 urmare a efectuarii cercetarii la fata locului: in niciuna din incaperile cladirii situate in Timisoara str. Ana Ipatescu nr.54, nu se desfasoara activitati economice, neexistand indicii din care sa rezulte alta stare de fapt decat cea prezentata de reprezentantul asocitiei in cuprinsul declaratiei inregistrata la Directia Fiscala a Municipiului Timisoara. 

Astfel, avand in vedere cele prezentate mai sus, consideram ca pentru cladirea situata in Timisoara, str. Ana Ipatescu nr. 54, Asociatia „Societatea Romana Speranta”, se incadreaza in prevederile art.250 alin.1 pct. 19 din Legea 571/2003 privind codul fiscal, prevederi ce reglementeaza acordarea scutirii de la plata impozitului pe cladiri asociatiilor  pentru cladirile utilizate de acestea pentru activitati social umanitare.

Mentionam faptul ca impozitul pe cladiri aferent cladirii situate in Timisoara, str. Ana Ipatescu nr. 54, datorat de catre Asociatia „Societatea Romana Speranta” bugetului local al municipiului Timisoara pentru anul fiscal 2010 este in cuantum de 16.256 lei.  

Avand in vedere cele de mai sus,

PROPUNEM:

Acordarea scutirii de la plata impozitului pe cladiri aferent cladirii situata in Timisoara, str. Ana Ipatescu nr. 54,  in cuantum  de  16.256 lei, datorat bugetului local al municipiului Timisoara pentru anul  fiscal 2010, Asociatiei „Societatea Romana Speranta”, cu sediul in Timisoara str. Fagului nr. 17, CIF 5189238, in baza art. 250 alin.(1) pct. 19 din Legea nr. 571/2003 privind Codul fiscal. 

